**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республикаын «Койгорт» муниципальнӧй районса муниципальнӧй юкӧнлӧн мутасын меститчысь «Ужга» да «Нюдзпоска» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса**

**ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося урасьӧм тӧлысь 17 лунӧ

Тайӧ Оланпасӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй оланпаслӧн 13 статья, 34 статьяса 5 юкӧн, «Коми Республикаын административно-территориальнӧй да муниципальнӧй тэчасног юалӧмъяс решитан пӧрадок йылысь, географическӧй да мукӧд объект нимъяс йылысь» Коми Республикаса Оланпаслӧн 5 статьяса 1 юкӧн, 14 да 28 статьяяс подув вылын «Койгорт» муниципальнӧй районлӧн муниципальнӧй юкӧнса сӧветлӧн водзмӧстчӧм серти «Ужга» сикт овмӧдчӧминлӧн муниципальнӧй юкӧнса олысьяслӧн сӧгласлун серти, кутшӧмӧс петкӧдлӧ «Ужга» сикт овмӧдчӧминлӧн муниципальнӧй юкӧнса бӧрйӧм орган, «Нюдзпоска» сикт овмӧдчӧминлӧн муниципальнӧй юкӧнса олысьяслӧн сӧгласлун серти, кутшӧмӧс петкӧдлӧ «Нюдзпоска» сикт овмӧдчӧминлӧн муниципальнӧй юкӧнса бӧрйӧм орган, ӧтувтчӧны Коми Республикаын «Койгорт» муниципальнӧй районса муниципальнӧй юкӧнлӧн мутасын меститчысь «Ужга» да «Нюдзпоска» сикт овмӧдчӧминъясса муниципальнӧй юкӧнъяс, мукӧд муниципальнӧй юкӧнлысь мудоръяссӧ вежтӧг, да такӧд йитӧдын пыртсьӧны вежсьӧмъяс Коми Республикаса ӧткымын оланпасӧ, а сідзжӧ урчитсьӧны медводдзаысь бӧрйӧм органӧ пырысь депутатъяслӧн лыд да уджмогъяс збыльмӧдан кадколаст да выльысь артмӧдӧм муниципальнӧй юкӧнса медводдза юралысьӧс бӧръян пӧрадок, сылӧн уджмогъяс, уджмогъяс збыльмӧдан кадколаст.

**1 статья.** Ӧтувтны Коми Республикаын «Койгорт» муниципальнӧй районса муниципальнӧй юкӧнлӧн мутасын меститчысь «Ужга» да «Нюдзпоска» сикт овмӧдчӧминъясса муниципальнӧй юкӧнъясда лӧсьӧдны выльысь артмӧдӧм «Ужга» сикт овмӧдчӧминса муниципальнӧй юкӧн.

**2 статья.** Ӧтувтны Койгорт районлӧн мутасын Ужга сиктлысь сы ув мутасӧн да Нюдзпоска сикт кодь посёлоклысь сы ув мутасӧн административнӧй мутасъяссӧ ӧти административнӧй мутасӧ – Койгорт районлӧн мутасын Ужга сиктӧ сы ув мутасӧн.

**3 статья.** Урчитны тайӧ Оланпаслӧн 1 статьяын да 2 статьяын лӧсялӧмӧн индӧм муниципальнӧй юкӧнлӧн да административнӧй мутаслӧн административнӧй шӧринӧн Ужга сикт.

**4 статья.** Пыртны «Коми Республикаын меставывса асвеськӧдлӧмсӧ мутас серти котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2015, 23 №, 333 ст.; 2016, 10 №, 116 ст.; 2017, 9 №, 155 ст.; 156 ст.; 157 ст.; 21 №, 355 ст.; 2018, 7 №, 124 ст.; 14 №, 244 ст.; 2019, 7 №, 89 ст.; 18 №, 273 ст.; 2021, 10 №, 210 ст.; 211 ст.; 212 ст.; 17 №, 309 ст.; 18 №, 331 ст.) татшӧм вежсьӧмъяс:

1) 13 статьялысь 1 юкӧнса 6 пункт киритны;

2) 48 статья киритны;

3) 52 статьяса 1 юкӧн гижны тадзи:

«1. Ужга овмӧдчӧминлӧн мутасын муниципальнӧй юкӧнӧ пырӧны Вежъю, Нюдзпоска, Сьӧдтыдор сикт кодь посёлокъяс, Ужга сикт, Мырпонаыб грезд.»;

4) 53 статьяса 1 юкӧнын «Нюдзпоска,» кыв киритны;

5) 26 содтӧд киритны;

6) 30 содтӧд гижны тайӧ Оланпас дорӧ 1 содтӧд серти.

**5 статья.** Пыртны «Коми Республикалӧн административно-территориальнӧй тэчасног йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 10 №, 4594 ст.; 2007, 1 №, 4655 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 41 №, 762 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2016, 10 №, 116 ст.; 17 №, 227 ст.; 2017, 9 №, 155 ст.; 156 ст.; 157 ст.; 2018, 7 №, 124 ст.; 14 №, 244 ст.; 2019, 7 №, 89 ст.; 18 №, 273 ст.; 2021, 10 №, 210 ст.; 211 ст.; 212; 17 №, 309 ст.; 18 №, 331 ст.) татшӧм вежсьӧмъяс:

1) 118 статьялысь 1 юкӧнса 6 пункт киритны;

2) 119 статьяса 1 юкӧнын «Нюдзпоска,» кыв киритны;

3) 125 статья киритны;

4) 129 статьяса 1 юкӧн гижны тадзи:

«1. Административнӧй мутасӧ пырӧны Вежъю, Нюдзпоска, Сьӧдтыдор сикт кодь посёлокъяс, Ужга сикт, Мырпонаыб грезд да на дорӧ йитчысь муяс.»;

5) 103 содтӧд киритны;

6) 107 содтӧд гижны тайӧ Оланпас дорӧ 2 содтӧд серти.

**6 статья.** Урчитны депутатъяслысь лыдсӧ, кодъясӧс бӧрйӧны Ужга сиктлӧн сы ув мутасӧн мутасын выльысь артмӧдӧм сикт овмӧдчӧминса муниципальнӧй юкӧнлӧн медводдзаысь бӧрйӧм органӧ, - 7 депутат.

Урчитны Ужга сиктлӧн сы ув мутасӧн мутасын выльысь артмӧдӧм сикт овмӧдчӧминса муниципальнӧй юкӧнлӧн медводдзаысь бӧрйӧм органса депутатъяслысь уджмогъяс збыльмӧдан кадколаст – 4 во.

**7 статья.** Ужга сиктлӧн сы ув мутасӧн мутасын выльысь артмӧдӧм сикт овмӧдчӧминса муниципальнӧй юкӧнлӧн медводдза юралысьыс бӧрйыссьӧ выльысь артмӧдӧм «Ужга» сикт овмӧдчӧминса муниципальнӧй юкӧнлӧн бӧрйӧм органӧн сылӧн пырысьяс лыдысь, пӧртӧ олӧмӧ муниципальнӧй юкӧнса бӧрйӧм органӧн веськӧдлысьлысь уджмогъяссӧ да юрнуӧдӧ меставывса администрацияӧн (муниципальнӧй юкӧнса олӧмӧ пӧртысь-тшӧктысь орган).

Урчитны Ужга сиктлӧн сы ув мутасӧн мутасын выльысь артмӧдӧм сикт овмӧдчӧминса муниципальнӧй юкӧнлӧн медводдза юралысьлысь уджмогъяс збыльмӧдан кадколаст – 4 во.

Выльысь артмӧдӧм «Ужга» сикт овмӧдчӧминса муниципальнӧй юкӧнлӧн бӧрйӧм органлысь медводдза заседаниесӧ чукӧртӧ выльысь артмӧдӧм сикт овмӧдчӧминса муниципальнӧй юкӧнын бӧрйысьӧмъяс котыртысь бӧрйысян комиссия сикт овмӧдчӧминса муниципальнӧй юкӧнлӧн бӧрйӧм органса урчитӧм депутат лыдысь кык коймӧд пайысь абу этшаджыкӧс бӧръян лунсянь 30 лунысь оз сёрджык.

**8 статья.** Тайӧ Оланпасыс, 6 да 7 статьяяс кындзи, вынсялӧ сійӧс официальнӧя йӧзӧдӧм бӧрын дас лун кольӧм мысти.

Тайӧ Оланпаслӧн 6 да 7 статьяяс вынсялӧны сійӧс официальнӧя йӧзӧдӧм бӧрын 45 лун кольӧм мысти сэк, кор тайӧ Оланпас вынсялан лунсянь ӧти тӧлысь чӧжӧн выльысь артмӧдӧм «Ужга» сикт овмӧдчӧминса муниципальнӧй юкӧнлӧн меставывса асвеськӧдлан органъяслысь тэчассӧ урчитан юалӧм серти меставывса референдум нуӧдӧм йылысь водзмӧстчӧмӧн оз пет выльысь артмӧдӧм сикт овмӧдчӧминлӧн муниципальнӧй юкӧнса бӧрйысян инӧда олысьяслӧн группа, кутшӧмӧс артмӧдӧма оланпастэчасӧн урчитӧм пӧрадокын.

Ужга сиктлӧн сы ув мутасӧн мутасын выльысь артмӧдӧм сикт овмӧдчӧминса муниципальнӧй юкӧнлӧн медводдзаысь бӧрйӧм органлысь депутатъясӧс бӧрйӧм могысь бӧрйысян кытшъяслысь схемасӧ вынсьӧдӧ бӧрйысьӧмъяссӧ котыртысь бӧрйысян комиссия тайӧ Оланпас вынсялан лунсянь кык тӧлысь чӧжӧн.

Коми Республикаса Юралысь В.В. Уйба

Сыктывкар

2022 вося рака тӧлысь 1 лун

15-РЗ №

«Коми Республикаын

«Койгорт» муниципальнӧй районса муниципальнӧй юкӧнлӧн мутасын меститчысь «Ужга» да «Нюдзпоска» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

1 содтӧд

«Коми Республикаын

меставывса асвеськӧдлӧмсӧ

мутас серти котыртӧм йылысь»

Коми Республикаса Оланпас дорӧ

30 содтӧд

Ужга овмӧдчӧминлӧн мутасын

муниципальнӧй юкӧнлысь мудоръяссӧ

картография боксянь опишитӧм

Ужга овмӧдчӧминлӧн мудорыс заводитчӧ Койгортса лесхозлӧн Ужгаса лесничествоын 1 кварталлӧн рытыв-войвыв помсянь. Водзӧ мунӧ асыв-лунвылӧ Койгорт районса войвыв мудорті Коми Республикалӧн асыввыв мудоркӧд вомӧнасянінӧдз. Водзӧ лунвылӧ Коми Республикалӧн мудорті Кажымса лесхозлӧн Нюдзпоскаса лесничествоын 370 кварталлӧн асыв-лунвыв помӧдз. Водзӧ рытыввылӧ 370 – 351 кварталъяслӧн лунвыв мудорті Койгортса лесхозлӧн Ужгаса лесничествоын 358 кварталлӧн асыв-войвыв помӧдз. Водзӧ, ёнджыкасӧ рытыв-лунвывлань, 358, 378, 398, 419 кварталъяслӧн асыввыв мудорті, 419 – 412 кварталъяслӧн лунвыв мудорті 433 кварталлӧн асыв-войвыв помӧдз, 433, 462, 501 кварталъяслӧн асыввыв мудорті, 501 кварталлӧн лунвыв мудорті, 522 кварталлӧн рытыв-войвыв мудорті, 521 кварталлӧн асыввыв да лунвыв мудоръясті 521 кварталлӧн рытыв-лунвыв помӧдз. Водзӧ 0,4 км гӧгӧр веськыда рытыввылӧ 525 кварталлӧн войвыв мудоркӧд вомӧнасянінӧдз. Водзӧ, ёнджыкасӧ рытыввылӧ, Койгортса лесхозлӧн Ужгаса лесничествоын 525 ‒ 523 кварталъяслӧн войвыв мудорті, Койгортса лесничествоын 7, 3 ‒ 1 кварталъяслӧн войвыв мудорті. Водзӧ Койгортса лесхозлӧн Гриваса лесничествоын 365, 364 кварталъяслӧн лунвыв мудорті. Водзӧ, ёнджыкасӧ войвылӧ, 364 кварталлӧн рытыввыв мудорті, 340 кварталлӧн лунвыв мудорті, 340, 323 кварталъяслӧн рытыввыв мудорті Ужга – Грива туйлӧн визькӧд вомӧнасянінӧдз. Водзӧ асыв-лунвылӧ туйлӧн визьті 341 кварталлӧн асыввыв мудоркӧд вомӧнасянінӧдз. Водзӧ, ёнджыкасӧ войвывлань, 341, 323 кварталъяслӧн асыввыв мудорті Сыктыв юлӧн визькӧд вомӧнасянінӧдз. Водзӧ Сыктыв юлӧн визьті кывтыд Койгортса лесхозлӧн Ужгаса лесничествоын 400 кварталлӧн рытыввыв помӧдз. Водзӧ 400, 399, 379 кварталъяслӧн рытыввыв мудорті, 379, 380 кварталъяслӧн войвыв мудорті, 361 кварталлӧн рытыввыв да войвыв мудоръясті, 342 кварталлӧн войвыв мудорті Видзью юлӧн визькӧд вомӧнасянінӧдз. Водзӧ Видзью юлӧн визьті катыд 324 кварталлӧн лунвыв мудоркӧд вомӧнасянінӧдз. Водзӧ 324 ‒ 322 кварталъяслӧн лунвыв мудорті, 322, 305, 287, 269 кварталъяслӧн рытыввыв мудорті, 252 ‒ 249 кварталъяслӧн лунвыв мудорті, 249, 229, 209, 189 кварталъяслӧн рытыввыв мудорті, 168 ‒ 165 кварталъяслӧн лунвыв мудорті 165 кварталлӧн рытыв-лунвыв помӧдз. Водзӧ войвылӧ Койгорт районлӧн рытыввыв мудорті петан чутӧдз.

Пасйӧд. Мудоръяссӧ опишитӧма Койгортса лесхозлысь 1988 вося вӧр овмӧс котыртан да нуӧдан материалъяс тӧд вылӧ босьтӧмӧн.».

«Коми Республикаын

«Койгорт» муниципальнӧй районса муниципальнӧй юкӧнлӧн мутасын

меститчысь «Ужга» да «Нюдзпоска» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

2 содтӧд

«Коми Республикалӧн административно-территориальнӧй тэчасног йылысь»

Коми Республикаса Оланпас дорӧ

107 содтӧд

Административнӧй мутаслысь –

Ужга сиктлысь сы ув мутасӧн мудоръяссӧ

картография боксянь опишитӧм

Административнӧй мутаслӧн – Ужга сиктлӧн сы ув мутасӧн мудорыс заводитчӧ Койгорт лесхозлӧн Ужгаса лесничествоын 1 кварталлӧн рытыв-войвыв помсянь. Водзӧ мунӧ асыв-лунвылӧ Койгорт районса войвыв мудорті Коми Республикалӧн асыввыв мудоркӧд вомӧнасянінӧдз. Водзӧ лунвылӧ Коми Республикалӧн мудорті Кажымса лесхозлӧн Нюдзпоскаса лесничествоын 370 кварталлӧн асыв-лунвыв помӧдз. Водзӧ рытыввылӧ 370 – 351 кварталъяслӧн лунвыв мудорті Койгортса лесхозлӧн Ужгаса лесничествоын 358 кварталлӧн асыв-войвыв помӧдз. Водзӧ, ёнджыкасӧ рытыв-лунвывлань, 358, 378, 398, 419 кварталъяслӧн асыввыв мудорті, 419 – 412 кварталъяслӧн лунвыв мудорті 433 кварталлӧн асыв-войвыв помӧдз, 433, 462, 501 кварталъяслӧн асыввыв мудорті, 501 кварталлӧн лунвыв мудорті, 522 кварталлӧн рытыв-войвыв мудорті, 521 кварталлӧн асыввыв да лунвыв мудоръясті 521 кварталлӧн рытыв-лунвыв помӧдз. Водзӧ 0,4 км гӧгӧр веськыда рытыввылӧ 525 кварталлӧн войвыв мудоркӧд вомӧнасянінӧдз. Водзӧ, ёнджыкасӧ рытыввылӧ, Койгортса лесхозлӧн Ужгаса лесничествоын 525 ‒ 523 кварталъяслӧн войвыв мудорті, Койгортса лесничествоын 7, 3 ‒ 1 кварталъяслӧн войвыв мудорті. Водзӧ Койгортса лесхозлӧн Гриваса лесничествоын 365, 364 кварталъяслӧн лунвыв мудорті. Водзӧ, ёнджыкасӧ войвылӧ, 364 кварталлӧн рытыввыв мудорті, 340 кварталлӧн лунвыв мудорті, 340, 323 кварталъяслӧн рытыввыв мудорті Ужга – Грива туйлӧн визькӧд вомӧнасянінӧдз. Водзӧ асыв-лунвылӧ туйлӧн визьті 341 кварталлӧн асыввыв мудоркӧд вомӧнасянінӧдз. Водзӧ, ёнджыкасӧ войвывлань, 341, 323 кварталъяслӧн асыввыв мудорті Сыктыв юлӧн визькӧд вомӧнасянінӧдз. Водзӧ Сыктыв юлӧн визьті кывтыд Койгортса лесхозлӧн Ужгаса лесничествоын 400 кварталлӧн рытыввыв помӧдз. Водзӧ 400, 399, 379 кварталъяслӧн рытыввыв мудорті, 379, 380 кварталъяслӧн войвыв мудорті, 361 кварталлӧн рытыввыв да войвыв мудоръясті, 342 кварталлӧн войвыв мудорті Видзью юлӧн визькӧд вомӧнасянінӧдз. Водзӧ Видзью юлӧн визьті катыд 324 кварталлӧн лунвыв мудоркӧд вомӧнасянінӧдз. Водзӧ 324 ‒ 322 кварталъяслӧн лунвыв мудорті, 322, 305, 287, 269 кварталъяслӧн рытыввыв мудорті, 252 ‒ 249 кварталъяслӧн лунвыв мудорті, 249, 229, 209, 189 кварталъяслӧн рытыввыв мудорті, 168 ‒ 165 кварталъяслӧн лунвыв мудорті 165 кварталлӧн рытыв-лунвыв помӧдз. Водзӧ войвылӧ Койгорт районлӧн рытыввыв мудорті петан чутӧдз.

**Пасйӧд.** Мудоръяссӧ опишитӧма Койгортса лесхозлысь 1988 вося вӧр овмӧс котыртан да нуӧдан материалъяссӧ тӧд вылӧ босьтӧмӧн.».